Surxondaryoda odam o'g'irlashning yangi usuli paydo bo'lgani haqida xabar tarqaldi

Surxondaryo viloyati hududida odam o'g'irlashning yangi usuli paydo bo'lgani haqidagi xabar 5 fevral kuni ijtimoiy tarmoqlarda tarqaldi. Milliy gvardiya axborot xizmati ushbu xat yuzasidan “Bugun.uz”ga ma'lumot berdi.
Tarmoqda tarqalayotgan “hujjat”ga ko'ra, kshchada yig'layotgan kichik bola qo'lida uy manzili yozilgan qog'oz bilan turgan bo'ladi. Aholidan esa uni ko'rsatilgan manzilga olib bormaslik so'ralgan.
Milliy gvardiya matbuot kotibi Davron Jumanazarovning qayd etishicha, bu yolg'on xabar hisoblanib, bir necha yildan beri shu mazmundagi xat internetda “aylanib” yuradi. “Ma'lumot uchun rahmat. Bu xabardan so'ng Milliy gvardiya Surxondaryo viloyati boshqarmasi sergaklikni oshiradi, xabar yetkazildi”, deyiladi izohda.